Mandag eftermiddag anmeldte en 11-årig dreng sammen med sin far et overfald, der fandt sted fredag aften. Drengen var kommet cyklende ad Jyllandsgade i Frederikshavn, da en ældre dreng rev ham af cyklen og tæskede ham. Den 11-årige forklarede til politiet, at han blev hevet af sin cykel og fik flere slag i maven og på benene. Bagefter kastede overfaldsmanden cyklen ned over drengen. Den 11-årige slap fra episoden med nogle blå mærker. Den 11-årige dreng kendte i forvejen overfaldsmanden fra en fritidsklub, hvor de begge går. Den ældre dreng kan derfor se frem til en samtale med politiet.
Fredag aften blev en 11-årig dreng udsat for et overfald i Frederikshavn.